Document ID: /fineweb-2-swissfilter-quality_10-filterrobots/filtered/01307.jsonl.gz/1006

Juventusi do të ndeshet me Ajaxin në fazën e çerekfinaleve të Ligës së Kampionëve.
Një short i lehtë në dukje për shumë tifozë të bardhezinjve, por për Pavel Nedved, ish-lojtari dhe zëvendëspresidenti i kampionëve të Italisë, kundërshtari nuk është dhe kaq i lehtë.
Çeku ka komentuar këtë përballje të bardhezinjve jo me një lumturi të madhe.
“Unë nuk jam as i lumtur dhe as i pakënaqur. Ata kanë nxjerrë jashtë Reali dhe më kanë pëlqyer shumë. Duhet të jemi shumë të kujdesshëm”, ka thënë çeku.
Ndërsa për skualifikimin e mundshëm të Ronaldos është shprehur: “Për gjestin e Ronaldos, nuk pres asnjë skualifikim. Ndërkaq me Allegrin jemi shumë të kënaqur, çdo bisedim do të spostohet në qershor”.